LIVING for free

Τα τέρματα του Αυγούστου στην Ηλιούπολη
2026-03-15 20:00 - 22:00 (Europe/Athens) | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Προβολές Κινηματογραφικής Λέσχης Ηλιούπολης
Προβολές Κινηματογραφικής Λέσχης Ηλιούπολης για το 2026. Η Κινηματογραφική Λέσχη Ηλιούπολης – Κ.Λ.Η. με 38 χρόνια δημιουργικής παρουσίας, συνεχούς λειτουργίας και προσφοράς στον πολιτισμό της Ηλιούπολης, ξεκινάει τις προβολές της 38ης Χειμερινής Περιόδου για 2026 από την Κυριακή 18 Ιανουαρίου και θα διαρκέσει έως και την Κυριακή 5 Απριλίου 2026. Οι προβολές θα πραγματοποιηθούν στο Μουσείο Εθνικής Αντίστασης (Σοφοκλή Βενιζέλου & Μαρίνου Αντύπα, Πλατεία Εθνικής Αντίστασης) τις Κυριακές (και Σάββατο 14 Απριλίου), στις 20:00. Η είσοδος είναι ελεύθερη σε όλες τις προβολές και θα ακολουθεί συζήτηση αμέσως μετά. Το πρόγραμμα συνδυάζει την αισθητική απόλαυση με τη διασκέδαση, με επιλογές για όλη την οικογένεια και για όλες τις προτιμήσεις.
Πατήστε ΕΔΩ για να δείτε το πλήρες πρόγραμμα
ΕΝΑ ΑΥΤΟΣΧΕΔΙΟ ΤΟΥΡΝΟΥΑ ΠΟΔΟΣΦΑΙΡΟΥ ΣΤΑ ΟΡΕΙΝΑ ΧΩΡΙΑ ΤΗΣ ΝΟΤΙΑΣ ΠΙΝΔΟΥ
ΚΥΡΙΑΚΗ 15/03/2026 ΤΑ ΤΕΡΜΑΤΑ ΤΟΥ ΑΥΓΟΥΣΤΟΥ του Δημήτρη Κουτσιαμπασάκου (ΕΛΛΑΔΑ, 2025, έγχρωμη, 117 ́)
Θα ακολουθήσει συζήτηση με εισηγητές τους Δημήτρη Κουτσιαμπασάκο (σκηνοθέτη της ταινίας) και Χρήστο Δερμεντζόπουλο (Καθηγητή στο Τμήμα Επικοινωνίας, Μέσων και Πολιτισμού του Παντείου Πανεπιστημίου Κοινωνικών και Πολιτικών Επιστημών). 1ο Βραβείο Καλύτερης Ταινίας Ντοκιμαντέρ Μεγάλου Μήκους και Βραβείο Φωτογραφίας (Γιώργος Φλέγγας) στο 19ο Φεστιβάλ Ελληνικού Ντοκιμαντέρ – Docfest (Χαλκίδα).

Στο ψυγείο στη Νέα Σμύρνη
2026-03-15 20:00 - 22:00 | Εργατική Λέσχη Νέας Σμύρνης, Ελ. Βενιζέλου 12 & Αιγαίου, Νέα Σμύρνη, Αττική, Greece
Η θεατρική ομάδα LiberArte της Εργατικής Λέσχης Νέας Σμύρνης παρουσιάζει 13,14 και 15 Μαρτίου το έργο ΣΤΟ ΨΥΓΕΙΟ. Ένα «ψυγείο», ένας αδερφός, μια γυναίκα, λίγες κλοπές, το μπλοκ 15, ένα νάιν που δεν ακούστηκε και ένα τρένο…τυλιγμένα στη μισή κουβέρτα του Χαράλαμπου με φόντο την Κοκκινιά τον Αύγουστο του ’44. Ένας μονόλογος αφιερωμένος στο ανεξόφλητο χρέος μας προς το φασισμό!
Μια φωνή μέσα απ’ το ψυγείο βοά: ΠΟΤΕ ΠΙΑ ΠΟΛΕΜΟΣ! ΠΟΤΕ ΠΙΑ ΦΑΣΙΣΜΟΣ!
Συντελεστές Ερμηνεία: Πασχάλης Θεοφανούδης
Σκηνοθεσία: Δέσποινα Καρδογέρου
Κείμενο: Δήμητρα Νικολαΐδου
Τεχνική και ηθική υποστήριξη: Ομάδα LiberArte
Είσοδος πάντα ελεύθερη

Γονείς με Ενσυναίσθηση στο Ελληνικό
2026-03-16 17:30 - 19:30 | 1ος Βρεφονηπιακός Σταθμός Ελληνικού, Ελ. Βενιζέλου 9 & 31ης Οδού, Ελληνικό, Αττική, 16777, Greece
Γονείς με Ενσυναίσθηση
Κύκλος Ομάδων Γονέων Παιδιών των Παιδικών Σταθμών – 5η Συνάντηση Γονέων
Δευτέρα 16 Μαρτίου και ώρα 17:30 – 19:30
«Αδελφικές Σχέσεις & ζήλια. Πως διαχειριζόμαστε τον ανταγωνισμό, ενισχύουμε τη σύνδεση & αποφεύγουμε τις συγκρούσεις ».
Σας προσκαλούμε στην πεμπτη συνάντηση ομάδας γονέων η οποία θα πραγματοποιηθεί τη Δευτέρα 16 Μαρτίου και ώρα 17:30 στον 1ο Βρεφονηπιακό Σταθμό (Ελ. Βενιζέλου 9 & 31ης Οδού, Ελληνικό) με θέμα « Αδελφικές Σχέσεις & ζήλια. Πως διαχειριζόμαστε τον ανταγωνισμό, ενισχύουμε τη σύνδεση & αποφεύγουμε τις συγκρούσεις ».
Η συνάντηση είναι ανοιχτή προς όλους τους γονείς, όλων των παιδικών σταθμών.
Τον συντονισμό της πρωτοβουλίας «Γονείς με ενσυναίσθηση» έχει τo Κέντρο Κοινότητας του Τμήματος Κοινωνικής Πολιτικής & Ισότητας των Φύλων της Διεύθυνσης Κοινωνικής Συνοχής του Δήμου Ελληνικού – Αργυρούπολης, σε συνεργασία με τους Δημοτικούς Βρεφονηπιακούς Σταθμούς της πόλης μας.

Ανοιχτό Πανεπιστήμιο Ηλιούπολης Εργαστήρια
2026-03-16 18:00 - 19:30 | Δημοτική Βιβλιοθήκη Ηλιούπολης, Νικομάχου 18, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
Στα πλαίσια του Ανοιχτού Πανεπιστημίου, παράλληλα με τις διαλέξεις, θα λειτουργήσουν εργαστήρια μαθηματικών και φιλοσοφίας στην ποίηση και τη λογοτεχνία, στην αίθουσα εκδηλώσεων της Βιβλιοθήκης του Δήμου Ηλιούπολης , Οδός Νικομάχου 18.
12/1/2026 έως 16/3/2026, Ημέρα Δευτέρα, Ώρα 18:00-19:30
Εννέα (9) εργαστήρια φιλοσοφίας στην ποίηση και τη λογοτεχνία
Εισηγητής: Φώτιος Χρήστου, Διδάκτωρ Φιλοσοφίας-Φιλόλογος
Αναλυτικότερα:
12/1/26
Θέμα: “Ο άνθρωπος και η κοινωνία στο Διονύσιο Σολωμό. Μια φιλοσοφική πλευρά της ποίησής του”
19/1/2026
Θέμα: “Οι ωδές του Ανδρέα Κάλβου και ο ελληνικός του λόγος”
26/1/2026
Θέμα: “Η άποψη του Αλέξανδρου Παπαδιαμάντη για τον άνθρωπο. Ένας φιλοσοφικός λόγος για τη φύση του ανθρώπου”
2/2/2026
Θέμα: “Η φιλοσοφία και ο λόγος για την ελευθερία στον Τίτο Πατρίκιο”
9/2/2026
Θέμα: “Ο άνθρωπος στον Μπαταργιά και τον Τάκη-Πλούμα του Μιλτιάδη Μαλακάση”
16/2/2026
Θέμα: “Ο Ανδρέας Εμπειρίκος στη σύγχρονη φιλοσοφική σκέψη”
2/3/2026
Θέμα: “Η ποίηση και ο λόγος στο Δημήτρη Παπαδίτσα”
9/3/2026
Θέμα: “Οι προηγμένες θέσεις για τον άνθρωπο της Κικής Δημουλά”
16/3/2026
Θέμα: “Η γνώση και η φιλοσοφία στον Άγγελο Κανιούρα”

Σεμινάριο Η Δύναμη της Επικοινωνίας
2026-03-16 18:00 - 21:00 | Βιβλιοπωλείο Διόπτρα, Σόλωνος 93, Αθήνα, Αττική, 10678, Greece
Ο Εκπαιδευτικός Όμιλος New York College και οι Εκδόσεις Διόπτρα συνδιοργανώνουν ένα τρίωρο εντατικό σεμινάριο με θέμα: “Η Δύναμη της Επικοινωνίας: Από την πρώτη εντύπωση στην διαρκή επιρροή” την Δευτέρα 16 Μαρτίου και ώρα 18:00 – 21:00 στο Βιβλιοπωλείο Διόπτρα (Σόλωνος 93-95, Αθήνα).
Με εισηγητή τον Σπύρο Σπυρόπουλο, NYC Business Development Director, Business & Executive Coach, Senior Professional Member of Hellenic Institute of Coaching , θα αναλύσουμε τις τεχνικές που κάνουν την επικοινωνία αποτελεσματική, την ψυχολογία του συνομιλητή και τη διαχείριση δύσκολων διαλόγων.
Τι περιλαμβάνει η συμμετοχή:
Δωρεάν Παρακολούθηση: Η είσοδος είναι ελεύθερη για το κοινό, στο πλαίσιο της κοινωνικής προσφοράς των δύο οργανισμών.
Πιστοποίηση: Οι συμμετέχοντες θα λάβουν πιστοποιητικό παρακολούθησης από το Κ.Δ.Β.Μ. New York College, το Athens Leadership Lab και τις Εκδόσεις Διόπτρα, ενισχύοντας το βιογραφικό τους.
Bonus: Κουπόνια έκπτωσης για τα αγαπημένα σου βιβλία από την Διόπτρα.
Κρατήσεις: Θα τηρηθεί αυστηρή σειρά προτεραιότητας. Απαραίτητη η ατομική κράτηση θέσης.

Παρουσίαση Αυγά μάτια και τηγανιτές πατάτες στο Γαλάτσι
2026-03-16 18:30 - 20:30 | Πολιτιστικό Κέντρο Καμίνι, Ρεθύμνης & Χρήστου Καψάλη, Γαλάτσι, Αττική, 11146, Greece
Πρώτη παρουσίαση του μυθιστορήματος «Αυγά μάτια και τηγανιτές πατάτες – Επεπόθησεν η ψυχή μου» του Τάσου Πασπάλα στο Πολιτιστικό Κέντρο «Καμίνι». Οι Εκδόσεις Πεζογράφος παρουσιάζουν για πρώτη φορά στο κοινό το νέο μυθιστόρημα του Τάσου Πασπάλα με τίτλο «Αυγά μάτια και τηγανιτές πατάτες – Επεπόθησεν η ψυχή μου», σε μια εκδήλωση που θα πραγματοποιηθεί τη Δευτέρα 16 Μαρτίου 2026 και ώρα 18:30 στο Πολιτιστικό Κέντρο «Καμίνι» (Ρεθύμνης 36 & Καραϊσκάκη Γεωργίου, Γαλάτσι). Το νέο έργο του συγγραφέα αποτελεί μια ιστορία που ταξιδεύει τον αναγνώστη στις λεωφόρους της κλασικής λογοτεχνίας, ενώ ταυτόχρονα τον οδηγεί με ιδιαίτερη αφηγηματική δύναμη στον σύγχρονο λογοτεχνικό λόγο.
Για το βιβλίο θα μιλήσουν:

(Προλογίζει) Μάνος Ελευθερίου, π. Λέκτορας Ελληνικής Λογοτεχνίας Πανεπιστημίου Ελσίνκι
Καίτη Λιανού, συγγραφέας
Ίκαρος Πετρόπουλος, ενεργός πολίτης
Δημήτρης Στεφανάκης, συγγραφέας
Σταμάτης Τζελέπης, ηθοποιός

Σύνοψη του έργου Το μυθιστόρημα μας μεταφέρει στην Ελλάδα του 1944. Με την απελευθέρωση, η επιστροφή του Σαλογιάννη στο χωριό πυροδοτεί ένα τριπλό φονικό, στο οποίο ο νεαρός Στρατής δολοφονεί τον βιολογικό του πατέρα. Για τον κεντρικό αυτό ήρωα, ο Παπαναστάσης σημειώνει: «Ποτέ του δεν υπήρξε σαλός· σαλός εγίνηκε στα στόματα του κόσμου».
Ο Στρατής καταφεύγει στον Πειραιά αναζητώντας την αλήθεια. Εκεί, ανάμεσα στους τεκέδες και τους ήχους του ρεμπέτικου, ανακαλύπτει τις σκληρές πραγματικότητες των πολεμικών μετώπων και βιώνει έναν έντονο έρωτα με τη Δάφνη. Το έργο σκιαγραφεί πρόσωπα και καταστάσεις μιας ιστορικής περιόδου κατά την οποία η Ελλάδα δοκιμαζόταν σκληρά.
Λίγα λόγια για τον συγγραφέα Ο Τάσος Πασπάλας γεννήθηκε στο Μάζι Μαλεσίνας Φθιώτιδας. Συστήθηκε στο αναγνωστικό κοινό το 2019 με το μυθιστόρημα «Νικῶσα». Αντλώντας έμπνευση από τον τόπο του και τις μνήμες που τον διαμόρφωσαν, επιστρέφει με ένα νέο έργο γεμάτο ζωντανούς χαρακτήρες και δυνατές αφηγήσεις.

Ανοικτό Πανεπιστήμιο Περιστερίου
2026-03-16 19:00 - 21:00 | Δημαρχείο Περιστερίου, πλατεία Δημοκρατίας, Περιστέρι, Αττική, Greece
Δημοτικό Ελεύθερο Ανοικτό Πανεπιστήμιο Περιστερίου
Ακαδημαϊκό Έτος 2025 – 2026
Το Δημοτικό Ελεύθερο Ανοικτό Πανεπιστήμιο (ΔΕΑΠ) Περιστερίου με τη συνεργασία της Δημοτικής Βιβλιοθήκης και της Κοινωφελούς Δημοτικής Επιχείρησης Πολιτιστικής Ανάπτυξης του Δήμου Περιστερίου (ΔΕΠΑΔΠ), ανοίγει τις πύλες του για το ακαδημαϊκό έτος 2025–2026, συνεχίζοντας τον επιτυχημένο θεσμό που έχει κερδίσει την εμπιστοσύνη και τη συμμετοχή χιλιάδων πολιτών.
Για περισσότερες πληροφορίες – συμμετοχές: Δημοτική Βιβλιοθήκη Περιστερίου, τηλ.:2105716057, www.dvivlper.gr, email: info@dvivlper.gr
Οι διαλέξεις θα πραγματοποιούνται στο Συνεδριακό – Πολιτιστικό Κέντρο του Δημαρχιακού Μεγάρου (Καραθεοδωρή και Εθν. Αντιστάσεως – στάση Μετρό «Περιστέρι»), κάθε Δευτέρα 19:00 – 21:00.
Πατήστε εδώ για να δείτε το πλήρες πρόγραμμα
16 ΜΑΡΤΙΟΥ 2026: Λάγιος Θανάσης, Δρ. Φιλοσοφίας, ΕΚΠΑ, Θέμα: “Νίτσε και Φουκώ: Η Φιλοσοφία επί του (Παρ)όντος”

Η Χάννα Άρεντ για την κοινοτοπία του κακού στη Νέα Σμύρνη
2026-03-16 19:00 - 21:00 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια Πολιτικής Ιστορίας στη Νέα Σμύρνη
Κύκλος Σεμιναρίων Πολιτικής και Ιστορίας με τον γενικό τίτλο “Το Πανεπιστήμιο στην Κοινωνία”, που θα πραγματοποιηθεί στο πλαίσιο Μνημονίου Συνεργασίας ανάμεσα στον Δήμο Νέας Σμύρνης και το Πάντειο Πανεπιστήμιο.
Τα σεμινάρια πραγματοποιούνται μέχρι τις 23 Μαρτίου 2026 κάθε Δευτέρα, 19:00-21:00, στον Δημοτικό Πολυχώρο “Γαλαξιας” και οι δημότες θα έχουν την ευκαιρία να παρακολουθούν δωρεάν διαλέξεις από καταξιωμένους Καθηγητές του Παντείου για θέματα που απασχολούν την δημόσια σφαίρα. Τον γενικό συντονισμό έχει ο Πρόεδρος του Τμήματος Πολιτικής Επιστήμης και Ιστορίας του Παντείου Χάρης Αθανασιάδης.
Το πρόγραμμα των σεμιναρίων έχει ως εξής:
19 Ιανουαρίου: «Θα αντέξει η Δημοκρατία;» Εισηγητής Δημήτρης Χριστόπουλος
26 Ιανουαρίου: «Πρόσφυγες και Αριστερά: μία σύνθετη σχέση». Εισηγητής Κωστής Καρπόζηλος
2 Φεβρουαρίου: «Τα κόμματα σε κρίση; Η εξασθένηση ενός κεντρικού θεσμού της Δημοκρατίας». Εισηγητής Μάκης Μοσχονάς
9 Φεβρουαρίου: «Μετανάστευση προς την Ελλάδα: μύθοι και πραγματικότητα» Εισηγητής Λάμπρος Μπαλτσιώτης
16 Φεβρουαρίου: «Χρέος και κυριαρχία» Εισηγητής Θωμάς Νουτσόπουλος
2 Μαρτίου: «ΜΜΕ και Πολιτική στην Μεταπολίτευση» Εισηγήτρια Φανή Κουντούρη
9 Μαρτίου: «Η πολιτική σε κρίση» Εισηγητής Στέφανος Δημητρίου
16 Μαρτίου: «Η Χάννα Άρεντ για την κοινοτοπία του κακού» Εισηγήτρια Βίκυ Ιακώβου
23 Μαρτίου: «Είκοσι ένα και συλλογική μνήμη» Εισηγήτρια Χριστίνα Κουλούρη.
Είσοδος ελεύθερη.

Ημέρα της Γυναίκας στην Αγία Παρασκευή
2026-03-16 19:00 - 21:00 | Δημοτική Βιβλιοθήκη Αγίας Παρασκευής Μουσείο Αλέκου Κοντόπουλου, Αλ. Κοντόπουλου 13, Αγία Παρασκευή, Αττική, Greece
Ημέρα της Γυναίκας στην Αγία Παρασκευή
Η 8η Μαρτίου αποτελεί ημέρα μνήμης και αναγνώρισης των ιστορικών αγώνων των γυναικών, αλλά και αφετηρία ουσιαστικού διαλόγου για τις σύγχρονες διεκδικήσεις γύρω από τα δικαιώματα, την ισότητα, τη θεσμική εκπροσώπηση και την εξάλειψη των έμφυλων διακρίσεων. Ο Δήμος Αγίας Παρασκευής, με αφορμή την Παγκόσμια Ημέρα της Γυναίκας, τιμά τη διαδρομή, τους αγώνες και τη διαρκή συμβολή των γυναικών στην κοινωνία, μέσα από ένα πολυθεματικό πρόγραμμα δράσεων.
Σε συνδιοργάνωση με το Κέντρο Γυναίκας, την Κινηματογραφική Λέσχη Αγίας Παρασκευής, το Λύκειο Ελληνίδων – Περιφερειακό Τμήμα Χορού Αγίας Παρασκευής, τη Δημοτική Επιτροπή Ισότητας και τα Εργαστήρια Τέχνης, παρουσιάζεται μια σειρά εκδηλώσεων που προβάλλουν τη δημιουργία και την ενδυνάμωση, ενώ παράλληλα αναδεικνύουν τις διεκδικήσεις για ουσιαστική ισότητα, προστασία από κάθε μορφή βίας και διακρίσεων και ισότιμη συμμετοχή στη δημόσια και κοινωνική ζωή.
Ο Δήμαρχος Αγίας Παρασκευής Γιάννης Μυλωνάκης δήλωσε: «Η Παγκόσμια Ημέρα της Γυναίκας αποτελεί μια ουσιαστική υπενθύμιση ότι η ισότητα δεν είναι δεδομένη, αλλά διαρκής διεκδίκηση και συλλογική ευθύνη. Ευχαριστώ θερμά όλους τους φορείς που συνδιοργανώνουν τις εκδηλώσεις, καθώς και όλους όσοι συμμετέχουν και συμβάλλουν στην επιτυχία αυτής της σημαντικής πρωτοβουλίας του Δήμου».
Δευτέρα 16 Μαρτίου 2026
Δημοτική Βιβλιοθήκη Αγίας Παρασκευής – Μουσείο Αλέκου Κοντόπουλου (Αναγνωστήριο)
Κοντοπούλου 13
19:00 – Προβολή Ντοκιμαντέρ
«Στη Βουή του Κόσμου»
Από τη Δημοτική Επιτροπή Ισότητας
Το ντοκιμαντέρ φωτίζει την πορεία και τους αγώνες του ελληνικού φεμινιστικού κινήματος μέσα στον χρόνο. Θα ακολουθήσει συζήτηση με τις συντελέστριες της ταινίας.
Συντονισμός:
Αλίκη Κοσυφολόγου

Δημοτικό Πανεπιστημίο Αγίας Παρασκευής
2026-03-17 17:00 - 19:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Δημοτικού Πανεπιστημίου Αγίας Παρασκευής για το πρώτο τρίμηνο του 2026. Το ΔΑΠΑΠ επιστρέφει και για το 2026 Από την Τρίτη 13 Ιανουαρίου ξεκινούν ξανά τα μαθήματα του Δημοτικού Ανοικτού Πανεπιστημίου Αγίας Παρασκευής, με ένα πλούσιο πρόγραμμα διαλέξεων και θεματικών ενοτήτων, ανοιχτό σε όλους τους πολίτες.
Πατήστε ΕΔΩ για να δείτε το πλήρες πρόγραμμα
ΤΡΙΤΗ, 17 ΜΑΡΤΙΟΥ 2026
⏰ 5:00–6:00 μμ
Βικτωρία Οικονόμου – Πέκκα, Ομότιμη Καθηγήτρια Πανεπιστημίου Πειραιώς. .Θέμα : Στρατηγική της γυναικείας επιχειρηματικότητας.
⏰ 6:00–7:00 μμ
Γιάννης Παπακώστας, Ομότιμος Καθηγητής Νέας Ελληνικής Φιλολογίας ΕΚΠΑ.
Θέμα : Ο ποιητής Κ.Γ.Καρυωτάκης.

Από το τυπογραφείο στη βιβλιοθήκη στο Ίδρυμα Λασκαρίδη
2026-03-17 18:30 - 20:30 | Ίδρυμα Αικατερίνης Λασκαρίδη – Ιστορική Βιβλιοθήκη, 2ας Μεραρχίας 36 & Ακτής Μουτσοπούλου, Πειραιάς, Αττική, 18535, Greece
Από το τυπογραφείο στη βιβλιοθήκη.
Παλιά βιβλία, νέες ιστορίες.
Μετά τον επιτυχημένο πρώτο κύκλο με θέμα “Από το τυπογραφείο στη βιβλιοθήκη. Άνθρωποι και ιστορίες πίσω από την παραγωγή του βιβλίου”, επιστρέφουμε δυναμικά με έναν δεύτερο κύκλο με νέα συναρπαστικά θέματα γύρω από την παραγωγή του βιβλίου. Με αφετηρία τα σπάνια και πολύτιμα τεκμήρια της Ιστορικής Βιβλιοθήκης και τα ιδιαίτερα τεκμήρια που αναδεικνύονται στην περιοδική έκθεση “30 χρόνια, 30 βιβλία: Μικρά, μεγάλα, πολύτιμα, σπάνια”, εστιάζουμε στην υλική υπόσταση των βιβλίων: το χαρτί, την τυπογραφία, τη βιβλιοδεσία, την εικονογράφηση.
Τις παρουσιάσεις θα ακολουθεί αναλυτική συζήτηση και επίδειξη σχετικού υλικού από τις συλλογές της Ιστορικής Βιβλιοθήκης, και επιλεκτικά επίδειξη εξοπλισμού και τεχνικών από τους εισηγητές. Οι ομιλίες απευθύνονται σε επαγγελματίες, μελετητές και σπουδαστές από τον χώρο του βιβλίου, συλλέκτες και κάθε είδους βιβλιόφιλους. Θα πραγματοποιηθούν 5 συναντήσεις από τον Φεβρουάριο μέχρι τον Μάρτιο του 2026. Η συμμετοχή είναι ελεύθερη με απαραίτητη τη συμπλήρωση σχετικής αίτησης.
Ιστορική Βιβλιοθήκη
2ας Μεραρχίας 36 & Ακτής Μουτσοπούλου, 185 35
Πειραιάς
10 Φεβ 2026 18:30
24 Φεβ 2026 18:30
03 Μαρ 2026 18:30
17 Μαρ 2026 18:30
24 Μαρ 2026 18:30
Είσοδος Ελεύθερη
Πληροφορίες: 216 9003714 (Κλεοπάτρα Κυρτάτα)
info@laskaridisfoundation.org kyrtata@laskaridisfoundation.org
Δευτέρα – Παρασκευή 09.00 – 17.00
Κλειστά επίσημες αργίες

Σινεμά & Ψυχολογία στα Βριλήσσια
2026-03-17 20:00 - 22:00 | Κίνηση Δημοτών Βριλησσίων Δράση, Πάρνηθος 21, Βριλήσσια, Αττική, 15235, Greece
Στην 20η Συνάντηση του Σεμιναρίου «Σινεμά & Ψυχολογία» (Τρίτη 17/3/2026, 8:00μμ) βλέπουμε το φιλμ «Κτήνος» (Beast) ντεμπούτο του Michael Pierce. Ένα εγκεφαλικό και γεμάτο ένταση ψυχολογικό θρίλερ στο οποίο ο σκηνοθέτης έχει στήσει αριστοτεχνικά ένα αρρωστημένο μυστήριο γύρω από τις ζωές και τους χαρακτήρες των δύο βασικών του ηρώων το οποίο συμπληρώνει κομμάτι-κομμάτι, αναγκάζοντας το θεατή να είναι καρφωμένος στην οθόνη για να μη χάσει κάποιο στοιχείο. Βλέπουμε την ταινία και συζητάμε για τις ερωτικές σχέσεις, τις σχέσεις μητέρας-κόρης καθώς και για τις συναισθηματικές μετατοπίσεις: την ενοχή να μετατρέπεται σε ανυπακοή, τη δειλία σε αυτοεπιβεβαίωση και στη συνέχεια σε βάρβαρη επιθετικότητα.
Οι συναντήσεις γίνονται ζωντανά στο στέκι της ΔΡΑΣΗΣ για μια Άλλη Πόλη και διαδικτυακά μέσω της πλατφόρμας zoom στη διεύθυνση:
https://us06web.zoom.us/j/86868047020?pwd=[REDACTED]
20η Συνάντηση Σεμιναρίου «Σινεμά & Ψυχολογία», Τρίτη 17 Μαρτίου 2026, 8:00μμ, ζωντανά και διαδικτυακά
Στην 20η Συνάντηση του Σεμιναρίου «Σινεμά & Ψυχολογία» (Τρίτη 17/3/2026, 8:00μμ) βλέπουμε το φιλμ «Κτήνος» (Beast) ντεμπούτο του Michael Pierce. Ένα εγκεφαλικό και γεμάτο ένταση ψυχολογικό θρίλερ στο οποίο ο σκηνοθέτης έχει στήσει αριστοτεχνικά ένα αρρωστημένο μυστήριο γύρω από τις ζωές και τους χαρακτήρες των δύο βασικών του ηρώων το οποίο συμπληρώνει κομμάτι-κομμάτι, αναγκάζοντας το θεατή να είναι καρφωμένος στην οθόνη για να μη χάσει κάποιο στοιχείο. Βλέπουμε την ταινία και συζητάμε για τις ερωτικές σχέσεις, τις σχέσεις μητέρας-κόρης καθώς και για τις συναισθηματικές μετατοπίσεις: την ενοχή να μετατρέπεται σε ανυπακοή, τη δειλία σε αυτοεπιβεβαίωση και στη συνέχεια σε βάρβαρη επιθετικότητα.
Κτήνος/Beast
Ηνωμένο Βασίλειο, Δραματικό Θρίλερ, 2017. Διάρκεια: 104’. Σκηνοθεσία: Michael Pearce. Πρωταγωνιστούν: Jessie Buckley, Johnny Flynn, Trystan Gravelle, Geraldine James
Βρισκόμαστε στο μικρό νησί Jersey της Βρετανίας. Εκεί ζει η νεαρή Μολ (Jessie Buckley), μια νεαρή κοκκινομάλλα μέλος μιας αυστηρής οικογένειας της καλής κοινωνίας. Με τα άγρια ​​κόκκινα μαλλιά της και το ιστορικό ενός βίαιου περιστατικού κατά τη διάρκεια των σχολικών της χρόνων, δείχνει ξένη σε αυτό το καλοδιατηρημένο, αυτάρεσκο περιβάλλον. Έχει μια ασήμαντη δουλειά ως ξεναγός. Ο πατέρας της βυθίζεται στην άνοια, ενώ η Χίλαρι, η τερατώδης, χειριστική μητέρα της (Geraldine James), τη μια στιγμή την υποτιμά και την ταπεινώνει, την επόμενη της φέρεται με ευαισθησία: «Ας γίνουμε ξανά φίλες». Είναι διευθύντρια της τοπικής ερασιτεχνικής χορωδίας στην οποία η Μολ έχει αναγκαστεί να ενταχθεί, διευρύνοντας τα περιθώρια διαρκούς υποτίμησης. Σήμερα οι καλεσμένοι συγκεντρώνονται για το πάρτι γενεθλίων της. Η Μολ φοράει ένα κίτρινο φόρεμα και κοιτάζει τον εαυτό της στον καθρέφτη. Οι ώμοι της σκύβουν προς τα μέσα, τα χέρια της είναι τεντωμένα. Είναι σαν το σώμα της να επαναστατεί ενάντια στο να καταλαμβάνει χώρο, στο να είναι ορατή. Στέκεται στο περιθώριο του δικού της πάρτι σαν φάντασμα, με τη θλίψη να ξεχειλίζει σε στιγμές που νομίζει ότι κανείς δεν την κοιτάζει. Και παίρνει τη δημόσια εκδίκηση της κάνοντας μια πρόποση: «Στην οικογένειά μου – για όλα όσα έχεις κάνει για μένα». Παύση. «Σε συγχωρώ».
Όταν η αδερφή της κλέβει το ενδιαφέρον των καλεσμένων στο πάρτι ανακοινώνοντας ότι είναι έγκυος σε δίδυμα, η Μολ φεύγει μέσα στη νύχτα, ψάχνοντας κάτι χωρίς να ξέρει τι. Πηγαίνει σε ένα κοντινό μπαρ, γνωρίζει κάποιον, χορεύουν μέχρι την αυγή αλλά αργότερα, στην παραλία, δεν δέχεται το «Όχι» ως απάντηση. Τσακώνονται. Αυτή η βίαιη κατάσταση διαλύεται από έναν μυστηριώδη άγνωστο με τουφέκι, ο οποίος απειλεί τον τύπο και στη συνέχεια προσφέρεται να οδηγήσει τη Μολ σπίτι. Αυτός είναι ο Πασκάλ (Johnny Flynn), ένας χαρισματικός τύπος με γλυκό πρόσωπο, βρώμικα νύχια μια πυκνές ξανθές μπούκλες. Η Μολ τον δέχεται σαν οξυγόνο. Στη στενή της ζωή έχει μπει αυτή η πανέμορφη και άγρια φιγούρα, που για μυστηριώδεις λόγους έχει επιλέξει αυτήν.. Ρίχνεται στην εμπειρία τόσο ολόψυχα που ανησυχείς για αυτήν. Και όμως, έχουμε τις αμφιβολίες μας. Ο αντισυμβατικός νεαρός δεν είναι ευπρόσδεκτος στον αυστηρό κόσμο της οικογένεια της: ανάβει τσιγάρο μέσα στο σπίτι, βρωμίζει το χαλί, απορρίπτει τις κοινωνικές ευγένειες. Επιπλέον για κάποιο χρονικό διάστημα, κορίτσια αγνοούνται σε όλο το νησί. Οι ντόπιοι συμμετέχουν σε πάρτι αναζήτησης. Ένα από αυτά βρίσκεται νεκρό θαμμένο σε ένα χωράφι. Υστερικές ενημερώσεις κυριαρχούν στις ειδήσεις. Ο Πασκάλ μπορεί το είναι το Κτήνος που διαπράττει τους φόνους, μπορεί και όχι. Ένας αστυνόμος και οικογενειακός φίλος, ενημερώνει ότι έχει βρώμικο παρελθόν αφού έχει κατηγορηθεί για ασέλγεια σε βάρος ανήλικης, και είναι μεταξύ των βασικών υπόπτων για την υπόθεση των κοριτσιών. Αυτά που ακούμε δεν είναι καλά, αλλά μένουμε σε μια αβέβαιη κατάσταση, με μόνο τις υποψίες και τις εικασίες μας, που προσθέτουν στην γενικά παρανοϊκή ατμόσφαιρα. Ενώ η κατηγορία αιωρείται, ξεπλέκεται το μυστήριο και αποκαλύπτεται η ταυτότητα του πραγματικού Κτήνους.
Ο Pierce, ο οποίος έγραψε και το σενάριο, δημιουργεί ένα δελεαστικό μείγμα ερωτισμού και παράνοιας, διατηρώντας ουσιαστικά τις αμφιβολίες δικές μας και της Μολ, σχεδόν, για όλη τη διάρκεια της ταινίας. Μόνο στα τελευταία δέκα λεπτά η συζήτηση για το «είναι-δεν είναι», «ξέρει-δεν ξέρει» αρχίζει να στρέφεται σε αυτήν. Μέχρι αυτό το σημείο, όμως, το «Beast» δημιουργεί μια διπλή αίσθηση ασφυκτικής κλειστοφοβίας γύρω από τη κοπέλα, που προέρχεται αφενός από την σεμνή, επικριτική κοινότητα του νησιού και αφετέρου από την αποδοκιμασία της δικής της ασφυκτικής οικογένειας. Ο σκηνοθέτης δραματοποιεί την αίσθηση ελευθερίας που βιώνει η Μολ στις σχέσεις της με τον Πασκάλ μέσα από σκηνές τους μαζί στα δάση ή τις βραχώδεις ακτές του Jersey. Το νησί κινηματογραφημένο υπέροχα από τον Benjamin Kračun. Είναι ένα μέρος με κύματα που σκάνε, πανύψηλα βράχια, αδιαπέραστα σκοτεινά δάση. Συνολικά αντικατοπτρίζει τις αντιθέσεις. Η εμφατική μουσική επένδυση του Jim Williams υπογραμμίζει κάθε συναισθηματική ουσία. Παρά τα ελαττώματά του, το «Κτήνος» διατηρεί, τουλάχιστον μέχρι εκείνη τη συγκριτική απογοήτευση του τέλους, έναν συναρπαστικό βαθμό σεξουαλικής και ψυχολογικής έντασης. Η Jessie Buckley ενσαρκώνει την Μολ με ανησυχητική αμφισημία, με το πλατύ, αισθησιακό στόμα και τα άγρυπνα μάτια της να παρακολουθούν κάθε συναισθηματική μετατόπιση. Ιδανικά ταιριάζει με τον Johnny Flynn. Η χημεία μεταξύ τους είναι ισχυρή.

Ήθη & Έθιμα της Άνοιξης στη Νίκαια
2026-03-18 11:00 - 12:30 | Δημαρχείο Νίκαιας, Παναγή Τσαλδάρη 10, Νίκαια, Αττική, Greece
Ο Δήμος Νίκαιας – Αγίου Ιωάννη Ρέντη, μέσω της Διεύθυνσης Κοινωνικής Προστασίας, Ισότητας και Τρίτης Ηλικίας και των Τμημάτων Α΄ και Β΄ ΚΑΠΗ, διοργανώνει το διαγενεακό πρόγραμμα «Ήθη & Έθιμα της Άνοιξης – Τα κάλαντα της Χελιδόνας», σε συνεργασία με το 14ο Νηπιαγωγείο Νίκαιας. Η δράση θα πραγματοποιηθεί την Τετάρτη 18 Μαρτίου 2026, από τις 11:00 π.μ. έως τις 12:30 μ.μ., και περιλαμβάνει ανοιξιάτικα κάλαντα, τραγούδια και χορούς, αναδεικνύοντας τα παραδοσιακά έθιμα της άνοιξης. Στο πλαίσιο της δράσης, τα παιδιά του νηπιαγωγείου και τα μέλη των ΚΑΠΗ θα συμμετάσχουν σε μια συμβολική διαδρομή στην πόλη, μεταφέροντας το μήνυμα της άνοιξης, της παράδοσης και της αισιοδοξίας, ξεκινώντας από το 14ο Νηπιαγωγείο Νίκαιας (πεζόδρομο Κιλικίας) με κατάληξη το Δημαρχείο Νίκαιας.
Πιο συγκεκριμένα η διαδρομή έχει ως εξής: πεζόδρομος Κιλικίας (14ο Νηπιαγωγείο), κάθοδος Κιλικίας, Καρακουλουξή, πλατεία Αγίου Νικολάου, Π.Τσαλδάρη, Δημαρχείο Νίκαιας
Η πρωτοβουλία εντάσσεται στις διαγενεακές δράσεις του Δήμου, που στοχεύουν στη δημιουργία ουσιαστικών δεσμών ανάμεσα στις γενιές, δίνοντας την ευκαιρία στους μεγαλύτερους να μεταδώσουν βιώματα, μνήμες και παραδόσεις στους μικρότερους.
Ο Δήμαρχος Νίκαιας – Αγίου Ιωάννη Ρέντη Κωνσταντίνος Μαραγκάκης δήλωσε:
«Οι διαγενεακές δράσεις έχουν ιδιαίτερη αξία για την κοινωνία μας, γιατί δημιουργούν γέφυρες επικοινωνίας ανάμεσα στις γενιές. Μέσα από τη συνεργασία των ΚΑΠΗ με το 14ο Νηπιαγωγείο Νίκαιας, τα παιδιά γνωρίζουν τα έθιμα και τις παραδόσεις της άνοιξης, ενώ οι μεγαλύτεροι έχουν την ευκαιρία να μοιραστούν εμπειρίες και μνήμες με τη νέα γενιά. Τέτοιες πρωτοβουλίες ενισχύουν την κοινωνική συνοχή, καλλιεργούν τον σεβασμό και αναδεικνύουν τη σημασία της συλλογικής μνήμης και της παράδοσης. Για εμάς στον Δήμο, η σύνδεση των γενεών αποτελεί προτεραιότητα, γιατί μέσα από αυτήν χτίζουμε μια πιο ζωντανή και ανθρώπινη πόλη.»

Ανοιχτό Πανεπιστήμιο Ηλιούπολης
2026-03-18 18:00 - 20:00 | Μουσείο Εθνικής Αντίστασης Ηλιούπολης, Μαρίνου Αντύπα 134, Ηλιούπολη, Αττική, Greece
Ανοιχτό Πανεπιστήμιο Ηλιούπολης 2025
Ο Δήμος Ηλιούπολης βρίσκεται στην ευχάριστη θέση να ενημερώσει τους Δημότες και κατοίκους της πόλης ότι ο σημαντικός Θεσμός του Ανοιχτού Πανεπιστημίου επανέρχεται στην πόλη, πιστός “στο ραντεβού του με τους Δημότες με στόχο τη διά βίου μάθηση“. Η Συμμετοχή στο Ανοιχτό Πανεπιστήμιο είναι εντελώς Δωρεάν και διεξάγεται στα πλαίσια της Διά βίου Μάθησης και της Κοινωνικής Υπευθυνότητας του Δήμου Ηλιούπολης. Μπορεί δε να πραγματοποιηθεί και με εγγραφή στη φόρμα συμμετοχής εδώ.
Πατήστε ΕΔΩ για να δείτε το πλήρες πρόγραμμα
18/3/2026, Ημέρα Τετάρτη, Ώρα 18:00-20:00
Εισηγητής: Χάρης Αθανασιάδης, Καθηγητής Δημόσιας Ιστορίας στο Πάντειο Πανεπιστήμιο
Θέμα: “Το 1821 στη συλλογική μας μνήμη”

Πανεπιστήμιο Ελεύθερης Μάθησης του Δήμου Αγίας Βαρβάρας
2026-03-18 18:00 - 20:00 | Δημοτικό Ωδείο Αγίας Βαρβάρας Μέγαρο Μήτρος Σουλιμιώτης, Σίφνου & Αγίου Γεωργίου, Αγία Βαρβάρα, Αττική, Greece
Πανεπιστήμιο Ελεύθερης Μάθησης του Δήμου Αγίας Βαρβάρας σε συνεργασία με το Πανεπιστήμιο Δυτικής Αττικής (ΠΑ.Δ.Α.). Με το βλέμμα στραμμένο στο μέλλον και στις απαιτήσεις των καιρών, το Πανεπιστήμιο Ελεύθερης Μάθησης του Δήμου Αγίας Βαρβάρας, σε συνεργασία με το Πανεπιστήμιο Δυτικής Αττικής (ΠΑ.Δ.Α.), μετά την επιτυχημένη ολοκλήρωση των δύο κύκλων της προηγούμενης εκπαιδευτικής περιόδου, συνεχίζει δυναμικά την πορεία του, εγκαινιάζοντας τον επόμενο κύκλο διαλέξεων.
Ο νέος κύκλος ο οποίος έχει τίτλο «Διατροφή και Υγεία», προσεγγίζει την υγεία και την ευεξία του ατόμου, μέσα από τις υγιεινές-λειτουργικές διατροφικές επιλογές του, καθώς η διατροφή αποτελεί τον πλέον βασικό πυλώνα καθορισμού της υγείας.
Οι διαλέξεις πραγματοποιούνται από Καθηγητές, Διδάκτορες, Λέκτορες και Ειδικό Διδακτικό Προσωπικό του ΠΑ.Δ.Α., καθώς και από διακεκριμένους εξωτερικούς συνεργάτες, οι οποίοι προσφέρουν ανιδιοτελώς τη γνώση και την εμπειρία τους στους διδασκόμενους.
Πατήστε εδώ για να δείτε το πλήρες πρόγραμμα και οδηγίες εγγραφής
Γ’ ΚΥΚΛΟΣ ΔΙΑΛΕΞΕΩΝ
ΔΙΑΤΡΟΦΗ ΚΑΙ ΥΓΕΙΑ
Επιστημονικός Υπεύθυνος: Ιωάννης Κουμπούρος
Αν. Καθηγητής στο Τμήμα Δημόσιας και Κοινοτικής Υγείας, του ΠΑΔΑ,
Διευθυντής Ερευνητικού Εργαστηρίου Ψηφιακών Καινοτομιών στη Δημόσια Υγεία
Τετάρτη 18/3/2026
7η Διάλεξη : Η Διατροφή καθώς μεγαλώνουμε: Οδηγός για Υγιή & Μακροχρόνια Ζωή
Ομιλητής: Σπύρος Πατσιαλός, Υπ. Διδάκτωρ, Ερευνητικό Εργαστήριο Ψηφιακών Καινοτομιών στη Δημόσια Υγεία, Τμήμα Δημόσιας & Κοινοτικής Υγείας του ΠΑ.Δ.Α

Ποίηση & Ιστορία στη Νίκαια
2026-03-18 18:30 - 20:30 | Δημαρχείο Νίκαιας, Παναγή Τσαλδάρη 10, Νίκαια, Αττική, Greece
Με την υποστήριξη του Δήμου Νίκαιας – Αγίου Ιωάννη Ρέντη και της Διεύθυνσης Πολιτισμού & Παιδείας, διοργανώνεται η 3η Ποιητική – Μουσική Συνάντηση με θέμα «Ποίηση & Ιστορία», μια εκδήλωση που αναδεικνύει τη δημιουργική σχέση της ποίησης με την ιστορική μνήμη και τον πολιτισμό. Η εκδήλωση θα πραγματοποιηθεί την Τετάρτη 18 Μαρτίου και ώρα 18:30 στην Αίθουσα Εκδηλώσεων του Δημαρχείου Νίκαιας (Π. Τσαλδάρη 10, α΄ όροφος, πλησίον σταθμού Μετρό).
Στη συνάντηση συμμετέχουν οι:

Δάφνη Γκυ Βουβάλη, ποιήτρια – συγγραφέας – δημοσιογράφος
Σωτήρης Λίβας, καθηγητής Διεθνών Σχέσεων Ιονίου Πανεπιστημίου
Ερμίνα Μάη, φιλόλογος – ποιήτρια – συγγραφέας – δημοσιογράφος
Παύλος Πέζαρος, οικονομολόγος – ποιητής

Τον συντονισμό της εκδήλωσης έχει η Παρασκευή Μόλαρη, φιλόλογος – ιστορικός – μεταφράστρια – ποιήτρια, ενώ την εκδήλωση θα προλογίσει ο Μιχαήλ Παπαδάκης, εκπαιδευτικός, ποιητής – συγγραφέας και Γενικός Γραμματέας του Δήμου Νίκαιας – Αγ. Ι. Ρέντη.
Τη μουσική επένδυση της βραδιάς θα αναλάβουν:

Βασίλης Μαστοράκης – κλασική κιθάρα
Ιάσονας Μανούσος – κιθάρα, τραγούδι
Νικόλας Παναγιωτόπουλος – τραγούδι, κιθάρα

Η εκδήλωση αποτελεί μια ξεχωριστή πολιτιστική συνάντηση που αναδεικνύει τη δύναμη της ποίησης και της μουσικής ως μέσο έκφρασης, προβληματισμού και σύνδεσης με την ιστορία και τον πολιτισμό.

Παγκόσμια Ημέρα Στοματικής Υγείας στην Αθήνα
2026-03-19 10:00 - 14:00 | πλατεία Συντάγματος, πλατεία Συντάγματος, Αθήνα, Αττική, Greece
Ο Ελληνικός Ερυθρός Σταυρός, με αφορμή την Παγκόσμια Ημέρα Στοματικής Υγείας, διοργανώνει ανοιχτή ενημερωτική δράση για το κοινό, την Πέμπτη 19 Μαρτίου στην Πλατεία Συντάγματος, από 09:00 έως 14:00, με στόχο την ευαισθητοποίηση μικρών και μεγάλων, σχετικά με την αξία της πρόληψης και της σωστής φροντίδας της στοματικής υγείας.
Η εκδήλωση, μέσα από την ενημέρωση και την εκπαίδευση των πολιτών, ιδιαιτέρως των παιδιών και εφήβων, εστιάζει στην πρόληψη, τη διατήρηση και την προαγωγή της στοματικής υγείας, καθώς και στην ανάδειξη της ανάγκης υιοθέτησης καθημερινών συνηθειών στοματικής υγιεινής, όπως το βούρτσισμα των δοντιών, η ισορροπημένη διατροφή χαμηλή όμως σε τροφές και ροφήματα με υψηλή περιεκτικότητα σε ζάχαρη και ο τακτικός προληπτικός οδοντιατρικός έλεγχος. Στο πλαίσιο της δράσης, οι μαθητές σχολείων που θα επισκεφθούν τον χώρο της εκδήλωσης, θα έχουν τη δυνατότητα να ενημερωθούν για τις βασικές αρχές της στοματικής υγιεινής, καθώς και για την αναγκαιότητα της καθημερινής φροντίδας των δοντιών.
Οι εξειδικευμένοι επαγγελματίες υγείας – οδοντίατροι και νοσηλευτές – της Κινητής Ομάδας Υγείας του Τομέα Υγείας, καθώς και εθελοντές υγείας, θα ενημερώνουν επιπλέον, για τα συχνότερα οδοντιατρικά προβλήματα που εμφανίζονται σε παιδιά, εφήβους και ενήλικες, ενώ παράλληλα, θα πραγματοποιούν εκπαιδευτικές διαδραστικές δραστηριότητες για τη σωστή τεχνική βουρτσίσματος των δοντιών.
Ο Ελληνικός Ερυθρός Σταυρός, μέσω αυτής της πρωτοβουλίας, επιδιώκει να ενισχύσει τη γνώση των πολιτών σε θέματα υγείας, να καλλιεργήσει κουλτούρα πρόληψης και να προάγει την υιοθέτηση υγιεινών συνηθειών από την παιδική και εφηβική ηλικία ως και την ενήλικη ζωή.

Δημοτικό Πανεπιστημίο Αγίας Παρασκευής
2026-03-19 17:00 - 19:00 | 1ο ΓΕΛ Αγίας Παρασκευής, Νεαπόλεως 5, Αγία Παρασκευή, Αττική
Πρόγραμμα Δημοτικού Πανεπιστημίου Αγίας Παρασκευής για το πρώτο τρίμηνο του 2026. Το ΔΑΠΑΠ επιστρέφει και για το 2026 Από την Τρίτη 13 Ιανουαρίου ξεκινούν ξανά τα μαθήματα του Δημοτικού Ανοικτού Πανεπιστημίου Αγίας Παρασκευής, με ένα πλούσιο πρόγραμμα διαλέξεων και θεματικών ενοτήτων, ανοιχτό σε όλους τους πολίτες.
Πατήστε ΕΔΩ για να δείτε το πλήρες πρόγραμμα
ΠΕΜΠΤΗ, 19 ΜΑΡΤΙΟΥ 2026
⏰ 5:00–6:00 μμ
Βικτωρία Οικονόμου- Πέκκα, Ομότιμη Καθηγήτρια Πανεπιστημίου Πειραιώς.
Θέμα : Στρατηγική της γυναικείας επιχειρηματικότητας.
⏰ 6:00–7:00 μμ
Ρωμύλος Κορακίτης, Αστροφυσικός. Ομότιμος Καθηγητής ΕΜΠ.
Θέμα : Γνωριμία με τα άστρα.

Εφηβεία και Social Media στη Νέα Σμύρνη
2026-03-19 18:30 - 20:30 | Πολυχώρος Γαλαξίας Νέα Σμύρνη, 2ας Μαΐου 16, Νέα Σμύρνη, Αττική, Greece
Σεμινάρια για Γονείς και Εκπαιδευτικούς
Το Κέντρο Πρόληψης Εξαρτήσεων ΗΛΙΟΣ, με αφορμή τη συμπλήρωση 20 χρόνων συνεχούς λειτουργίας και προσφοράς στην κοινότητα, διοργανώνει κύκλο Σεμιναρίων για Γονείς και Εκπαιδευτικούς των σχολείων της Νέας Σμύρνης.
Τα σεμινάρια ξεκινούν στις 29 Ιανουαρίου και θα ολοκληρωθούν στις 21 Μάϊου. Θα πραγματοποιούνται κάθε Πέμπτη και ώρες 18:30 – 20:30 στον Δημοτικό Πολυχώρο “Γαλαξίας” και θα είναι ανοιχτά στο κοινό.
Τα σεμινάρια υλοποιούνται σε συνδιοργάνωση με το Τμήμα Παιδείας του Δήμου Νέας Σμύρνης και έχουν στόχο την ενίσχυση του γονεϊκού ρόλου, την υποστήριξη της επικοινωνίας στην οικογένεια και την πρόληψη εξαρτητικών και άλλων παθολογικών συμπεριφορών στα παιδιά και τους εφήβους.
Το πρόγραμμα των σεμιναρίων και η θεματολογία έχει ως εξής:
* 29/01/2026: “Επικοινωνία στην οικογένεια. Κατανοώντας τους τρόπους επικοινωνίας των παιδιών και των εφήβων”
* 26/02/2026: “Θέτοντας όρια στην παιδική και εφηβική παντοδυναμία”
* 19/03/2026: “Βλέπ(ω)-ομαι άρα υπάρχω. Εφηβεία και Social Media”
* 23/04/2026: “Νεανική επιθετικότητα και βία: όψεις, αιτίες, πρόληψη και αντιμετώπιση. Ο ρόλος της οικογένειας και του σχολείου”
* 21/05/2026: “Κατανόηση της εξαρτητικής διαδικασίας: πρόληψη και έγκαιρη αντιμετώπιση του φαινομένου”
Εισηγητής: Κωνσταντίνου Ευάγγελος, Κοινωνικός Ψυχολόγος (MSc), Ψυχαναλυτικός Ψυχοθεραπευτής, Επιστημονικός Υπεύθυνος Κέντρου Πρόληψης Εξαρτήσεων ΗΛΙΟΣ.

Αφιέρωμα στον Federico García Lorca στην Ελληνοαμερικανική Ένωση
2026-03-19 19:30 - 21:30 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Η Ελληνοαμερικανική Ένωση και το «Με τα λόγια (γίνεται)» αφιερώνουν φέτος την καθιερωμένη εκδήλωσή τους για τον εορτασμό του «Μήνα της Ποίησης» στον Federico García Lorca, με αφορμή τα 90 χρόνια από τον θάνατό του. Φέτος, ποιήματα του Λόρκα, μεταφράζουν και διαβάζουν οι: Μαίρη Γιόση, Λεωνίδας Ρεμπελάκος, Ιφιγένεια Ντούμη, Κωνσταντίνος Παλαιολόγος, Χρήστος Σιορίκης, Γιώργης Χριστοδούλου. Την εκδήλωση επιμελείται ο ποιητής και μεταφραστής ισπανόφωνης λογοτεχνίας, Χρήστος Σιορίκης. Τα πρωτότυπα ποιήματα διαβάζει ο Ángel González Sigler.
Federico García Lorca
Ο Federico García Lorca γεννήθηκε το 1898 στο Φουέντε Βακέρος της Ανδαλουσίας. Θεωρείται ένας από τους κορυφαίους Ισπανούς ποιητές και μια καλλιτεχνική προσωπικότητα που άφησε αποτύπωμα στην ποίηση και το θέατρο, ενώ ασχολήθηκε και με τη μουσική και το σχέδιο. Η ποιητική του φωνή είναι καρπός της σχέσης του με το ισπανικό δημοτικό τραγούδι και την τσιγγάνικη κουλτούρα της Ανδαλουσίας, που συναντούν τη δημιουργική φαντασία του υπερρεαλισμού· από το Ρομανθέρο Χιτάνο και τον Θρήνο για τον Ιγνάθιο Σάντσεθ Μεχίας, μέχρι τον Ποιητή στη Νέα Υόρκη και τα μετά θάνατον εκδοθέντα Σονέτα του σκοτεινού έρωτα και το Ντιβάν δελ Ταμαρίτ, ο Λόρκα γράφει μια ποίηση που μέχρι και σήμερα διαπερνά γεωγραφικά και γλωσσικά πλάτη. Με την άνοδο των Δημοκρατικών στην Ισπανία, γίνεται ιδρυτικό μέλος της θεατρικής ομάδας «Λα Μπαράκα» η οποία δίνει παραστάσεις κλασσικών έργων σε χώρους εργατών και αγροτικές περιοχές. Ξεχωρίζει ως θεατρικός συγγραφέας με έργα όπως ο Ματωμένος Γάμος και το Σπίτι της Μπερνάρντα Άλμπα, το οποίο παίχθηκε μετά το θάνατό του. Το 1936, με το ξέσπασμα του Ισπανικού Εμφυλίου, εκτελείται από τους εθνικιστές του Φράνκο σε μια δολοφονία που σήμερα αποδίδεται στην ομοφυλοφιλία του και στην αριστερή πολιτική του στάση. Το σώμα του δεν βρέθηκε ποτέ. Το έργο του συνεχίζει να ζει.
Για τον Χρήστο Σιορίκη
Ο Χρήστος Σιορίκης (γ. 1989) είναι ποιητής· εργάζεται ως δάσκαλος Ισπανικών και μεταφραστής. Έχει εκδώσει τις ποιητικές συλλογές Η πρώτη φορά (2018· υποψήφια για το βραβείο πρωτοεμφανιζόμενου του «Αναγνώστη») και Ποια χώρα είμαι (2025). Ποιήματά του έχουν περιληφθεί σε ελληνικές και ξένες ανθολογίες. Έχει μεταφράσει, μεταξύ άλλων, το βιβλίο Η σαγήνη του λόγου (συνομιλίες του Χούλιο Κορτάσαρ με τον Ομάρ Πρέγο, 2020) και, σε συνεργασία με τη Μ. Γιόση, το θεατρικό έργο της Ισπανίδας φιλοσόφου Μαρία Θαμπράνο, Ο τάφος της Αντιγόνης.
Οργάνωση: Ελληνοαμερικανική Ένωση | Με τα λόγια (γίνεται)
Είσοδος ελεύθερη
Θέατρο Ελληνοαμερικανικής Ένωσης
Μασσαλίας 22, Αθήνα

Προσωπική Ζωή στα Βριλήσσια
2026-03-19 20:00 - 22:00 | Πάρκο Μίκης Θεοδωράκης (πρώην ΤΥΠΕΤ) Βριλήσσια, Μπακογίαννη 38, Βριλήσσια, Αττική, 152 38, Greece
Το Cine Δράση συνεχίζει τις προβολές του την Πέμπτη 19 Μαρτίου 2026, στις 8:15΄μμ στο ΤΥΠΕΤ με την ταινία «Προσωπική Ζωή» της Tamara Jeckins («Slums of Beverly Hills», «Savages»). Μία ταινία για το γάμο, τη φθορά του, την οικογενειακή ζωή και κυρίως τα ηθικά και υπαρξιακά ζητήματα που συνδέονται με την ικανοποίηση της ανάγκης(;) των ανθρώπων -ανδρών και γυναικών- να γίνουν γονείς και να αποκτήσουν οικογένεια. Αφορμή η ιστορία ενός ζευγαριού 45άρηδων που επιθυμούν να γίνουν γονείς και το επιδιώκουν απεγνωσμένα με όλους τους τρόπους. Καθώς προσπαθούν αντιλαμβάνονται ότι η νεανική άποψη ότι έχουν όλη τη ζωή μπροστά τους και συνεπώς απεριόριστο χρόνο να κάνουν τις επιθυμίες τους πραγματικότητα κάποια στιγμή, απότομα δεν ισχύει.
Ο Ρίτσαρντ (Paul Giamatti) και η Ρέιτσελ (Kathryn Hahn) ένα ζευγάρι στη Νέα Υόρκη προσπαθούν για χρόνια να κάνουν παιδί. Έχουν δοκιμάσει διάφορες θεραπείες, έχουν επισκεφτεί γιατρούς και έχουν φλερτάρει με την υιοθεσία και την παρένθετη μητρότητα. Ωστόσο δεν τα έχουνε καταφέρει. Η διαδικασία αυτή φθείρει και δοκιμάζει τη σχέση τους, όμως η ανίκητη επιθυμία τους, τα αίτια της οποίας ποτέ δεν εξερευνιούνται ενδελεχώς, τους κρατάει ενωμένους. Η Ρέιτσελ είναι 41 ετών. Δεν είναι τόσο γόνιμη όσο ήταν παλιά. Ο Ρίτσαρντ είναι 47. Ούτε εκείνος είναι σε φάση πλήρους γονιμότητας. Αυτή η εμμονή αποσπά την προσοχή τους από την αντιμετώπιση μακροχρόνιων προβλημάτων στον γάμο τους, στην επαγγελματική τους ζωή και ίσως και προσωπικών ανασφαλειών ή και νευρώσεων. Ο Ρίτσαρντ ήταν κάποτε ένας καταξιωμένος ηθοποιός και θεατρικός ιμπρεσάριος. Τώρα διευθύνει μια εταιρεία παρασκευής τουρσιών. Η Ρέιτσελ είναι συγγραφέας, προσπαθεί να ολοκληρώσει ένα νέο μυθιστόρημα αλλά δυσκολεύεται να παραμείνει συγκεντρωμένη, κάτω από την πίεση της επιθυμίας της και την απαιτητική επαφή της με το ιατρικό σύστημα γονιμότητας. Ξέρουν ότι το να κάνουν παιδί είναι δύσκολο, αλλά αρνούνται να τα παρατήσουν. Όταν στην ζωή τους θα μπει η ανιψιά τους Σάντι (Kayli Carter), μια τρυφερή και κάπως ανώριμη φοιτήτρια με συγγραφικές ανησυχίες, το ζευγάρι αρχίζει να εξετάζει σοβαρά το ενδεχόμενο της αγοράς ωαρίων. Πρέπει να το κάνουν; Η νεαρή πάντως ενθουσιάζεται. Χρειάζεται τα χρήματα, αλλά πολύ περισσότερο αγαπά τον Ρίτσαρντ και τη Ρέιτσελ. Θέλει να κάνει κάτι για αυτούς. Και επίσης βρίσκεται στο δικό της σταυροδρόμι και ίσως νιώθει ότι ήρθε η ώρα για μια χειρονομία τόσο δραματική όσο εκείνες που βρίσκει στα λογοτεχνικά έργα που αγαπά ή σε εκείνα που γράφουν συμμαθητές της για τα οποία παραπονιέται ότι είναι «ελαφρώς καλυμμένες αυτοβιογραφικές ανοησίες για την ανατροφή τους». Η Σάντι αγνοεί το γεγονός ότι ζει μερικά από τα ίδια κλισέ που απεχθάνεται στη μυθοπλασία και τις ζωές των άλλων.
Η πλοκή του φιλμ έχει πολλές ανατροπές, άλλες προβλέψιμες, άλλες απροσδόκητες. Το πιο σημαντικό είναι οι παρατηρήσεις, οπτικές και λεκτικές, που ενσωματώνονται σε κάθε σκηνή. Το πρώτο μέρος ακολουθεί τη Ρέιτσελ και τον Ρίτσαρντ στις σχέση τους με το ιατρικό σύστημα, καθώς υποβάλλονται σε εξετάσεις για να διαπιστωθεί αν έχουν κάποιο συγκεκριμένο πρόβλημα που μπορεί να διορθωθεί επιστημονικά. Ο γιατρός γονιμότητάς τους, μιλάει ειλικρινά για τα εμπόδια στο δρόμο τους. Τον ακούν αλλά δεν αφομοιώνουν τα γεγονότα τόσο βαθιά όσο θα έπρεπε – ή ίσως είναι απλώς απελπιστικά αισιόδοξοι. Το ζευγάρι έχει στενές σχέσεις με τον αδερφό του Ρίτσαρντ, Τσάρλι (John Carroll Lynch), τη δεύτερη σύζυγό του, Σύνθια (Molly Shannon), της οποίας κόρη από άλλο γάμο είναι η Σάντι. Από όλους αυτούς έχουν συναισθηματική, οικονομική και γενικά ευρύτατη υποστήριξη. Η ταινία αποκτά μια διαφορετική τροπή λιγότερο θορυβώδη και αστεία, πιο τρυφερά παρατηρητική, όταν η Σάντι μετακομίζει σπίτι τους με τον Ρίτσαρντ και τη Ρέιτσελ να θέτουν επί τάπητος το ζητούμενο. Το σενάριο φροντίζει να διευκρινίσει ότι κανένας από αυτούς δεν είναι συγγενής—ο Τσάρλι είναι θετός αδελφός του Ρίτσαρντ και δεύτερος σύζυγος της Σύνθια. Διαφορετικά τα ηθικά προβλήματα που ανακύπτουν έτσι και αλλιώς θα ήταν σοβαρότερα.
Η Tamara Jenkins αποδεικνύεται λαμπρή χρονικογράφος των λευκών της ανώτερης μεσαίας τάξης και των αδυναμιών τους. Οι λεπτομέρειες που παρατηρεί και μεταφέρει στην οθόνη είναι ανθρωπολογικά ακριβείς, διαθέτει ενσυναίσθηση αλλά δεν απαιτεί τη συμπάθεια. Γνωρίζει ότι αυτοί οι άνθρωποι μπορεί να είναι μικροπρεπείς και απορροφημένοι στα ατομικά τους δράματα τόσο που δεν εκτιμούν αυτό που έχουν, αλλά καταλαβαίνει τις βαθιές βιολογικές παρορμήσεις που ωθούν το Ρίτσαρντ και την Ρέιτσελ, οι οποίοι πέρασαν το πρώτο μέρος της ενήλικης ζωής τους ως καλλιτέχνες χωρίς να αναλαμβάνουν ευθύνες απέναντι σε κανέναν άλλον εκτός από τον εαυτό τους. Μέρος του χιούμορ της σεναριογράφου-σκηνοθέτη φτάνει μέχρι τα όρια της φάρσας όπως όταν ο Ρίτσαρντ δικαιολογημένα ξεσπάει ενάντια στην αντιεπαγγελματική συμπεριφορά ενός γιατρού και μετά συνειδητοποιεί ότι το παρακάνει ενώ ο ίδιος γίνεται θέαμα. (Κανείς δεν αυτοσαρκάζεται καλύτερα από τον Paul Giamatti). Συχνά η ταινία εμβαθύνει στις λεπτομέρειες του γάμου και της οικογενειακής ζωής με χειρουργική ακρίβεια αποτυπώνοντας φευγαλέες εικόνες και στιγμές. Το τεστ προσωπικότητας που κάνει η Σάντι για να πάρει από το ιατρικό σύστημα την άδεια για την πώληση των ωαρίων της περιλαμβάνει δηλώσεις οι οποίες φαίνονται σχεδόν ποιητικές μέσα στην παραδοξότητά τους: «Κατά καιρούς σας καταλαμβάνουν κακά πνεύματα;». «Θα θέλατε να γίνετε τραγουδίστρια;». Η Kathryn Hahn, σε αυτόν τον πρώτο πρωταγωνιστικό της ρόλο, ελέγχει το παίξιμο της και χειρίζεται με δεξιοτεχνία τις απαιτήσεις του.
Οι διάλογοι όλοι και πιο ειδικά αυτοί μεταξύ της Ρέιτσελ και του Ρίτσαρντ, είναι οξυδερκείς αποκαλύπτοντας στο θεατή αυτά που τους έφεραν κοντά: μια κοινή αγάπη για τη δημιουργικότητα συν αναμφισβήτητη κωμική χημεία, καθώς και την απελπισία που κρύβουν ο καθένας βαθιά μέσα του από φόβο μήπως κάνουν μια σχέση ήδη τεταμένη, δυσάρεστη. Ο καθένας κάποιες φορές νιώθει ότι η αποτυχία τους να κάνουν παιδί βαραίνει ή είναι λάθος του άλλου. Η σκηνοθέτης προβάλει κοινωνικά μηνύματα, χωρίς να σχολιάζει αν οι αποφάσεις τους ήταν σωστές ή λάθος. Ο Ρίτσαρντ κάποτε προκαλεί τη Ρέιτσελ αποδίδοντας της την ευθύνη για την κατάστασή τους στα μηνύματα που πήρε για την οικογένεια και την καριέρα στο κολέγιο. «Δεν μπορείς να κατηγορήσεις τον φεμινισμό του δεύτερου κύματος για την αμφιθυμία μας σχετικά με το να κάνουμε παιδί!» βογκάει. Το φιλμ δίνει επίσης ένα ολοκληρωμένα το πορτρέτο ενός συγκεκριμένου αστικού τρόπου ζωής. Αυτή των δημιουργικών ανθρώπων που ζουν πέρα από τις δυνατότητές τους επειδή δεν θέλουν να εγκαταλείψουν τα νεανικά όνειρα για τη μεγάλη πόλη ή να υποκύψουν στις δυνάμεις εκείνες που συνωμοτούν για να κάνουν την ύπαρξή τους επισφαλή και μη ρεαλιστική.
ΗΠΑ, Δραματική Κομεντί, 2018. Διάρκεια: 123’. Σενάριο-Σκηνοθεσία: Tamara Jenkins. Πρωταγωνιστούν: Kathryn Hahn, Paul Giamatti, Kayli Carter, Molly Shannon, Denis O’Hare, Emily Robinson, Charlotte Grimes, John Carroll Lynch, Desmin Borges, Siobhan Fallon Hogan.
Πληροφορίες:
Το χειμερινό Cine-Δράση προβάλει ταινίες κάθε Πέμπτη στην αίθουσα του πάρκου «Μ. Θεοδωράκης» (ΤΥΠΕΤ), Υμηττού & Πλαταιών, Βριλήσσια, στις 8.15 το βράδυ.

Σκεφτομουν την Άννα στα Εξάρχεια
2026-03-19 20:00 - 22:00 | Πολιτικός Χώρος Ταξικής Αντεπίθεσης Καλλιδρομίου 49, Καλλιδρομίου 49, Αθήνα, Αττική, 106 81, Greece
Σύντροφοι & Συντρόφισσες για την Επαναστατική Μνήμη | ΣΚΕΦΤΟΜΟΥΝ ΤΗΝ ΑΝΝΑ | Ένα φιλμ – ντοκιμαντέρ του Τομάζο Αραμίνι – Μια ιστορία Εξέγερσης & Αγάπης από την ιταλική Έφοδο στον Ουρανό της δεκαετίας του ’70 [Πέμπτη 19 Μαρτίου 20.00 Καλλιδρομίου 49]
Ενα εθνογραφικό – παραστατικό πείραμα. τολμηρό και προκλητικό για κάθε δεδομένη σύμβαση, αφού συνδυάζει μέσα στον κινηματογραφικό φακό την πραγματικότητα με τη μυθιστορία. Μια ιστορία Εξέγερσης & Αγάπης από την ιταλική Έφοδο στον Ουρανό της δεκαετίας του ’70. Μέσα από τη μαρτυρία του Πασκουάλε Αμπατάντζελο -πολιτικοποιημένου κακοποιού, μεταξύ των ιδρυτών των Ενόπλων Προλεταριακών Πυρήνων (NAP), ενός από τους δεκατρείς πολιτικούς κρατούμενους, την απελευθέρωση των οποίων είχαν ζητήσει οι Ερυθρές Ταξιαρχίες (BR) με αντάλλαγμα την απελευθέρωση του πρώην πρωθυπουργού και προέδρου της Χριστιανοδημοκρατίας Άλντο Μόρο- το φιλμ ανατρέχει στις σημαντικότερες εξεγέρσεις των ιταλικών φυλακών εκείνων των χρόνων, θέτοντας παράλληλα τα διαχρονικά επίκαιρα ερωτήματα, σχετικά με την αναγκαιότητα ή μη της βίας για την επίτευξη της κοινωνικής – ταξικής απελευθέρωσης.
“Είναι δύο μέτρα και σταθμά: το χαμόγελο και η τρυφερότητα στρέφονται προς τους συντρόφους, τους αγαπημένους, ενώ η σκληρότητα στρέφεται ενάντια στον εχθρό…”
Η παγκόσμια πρεμιέρα του πραγματοποιήθηκε στη Φλωρεντία στις 4/11/2024 στο εθνικό διαγωνιστικό τμήμα του κινηματογραφικού Festival dei Popoli ενώ προβλήθηκε και στο πλαίσιο του Pitching Forum του 24ου Φεστιβάλ Ντοκιμαντέρ Θεσ/νίκης.

Le Bonheur στον Μπερντέ
2026-03-19 21:00 - 23:00 | Αυτοδιαχειριζόμενος κοινωνικός χώρος Μπερντές, Αράδου 55, Αθήνα, Αττική, Greece
Την ερχόμενη Πέμπτη 19/3 στις 21:00, ο Σινέ-Μπερντές προβάλλει την ταινία «Le Bonheur» (1965) της Agnés Varda.
Λίγα λόγια για την ταινία: Ο Φρανσουά, ξυλουργός στο επάγγελμα, ζει μια ευτυχισμένη και ειρηνική ζωή με τη γυναίκα του και τα δύο παιδιά του. Σύντομα, τα πράγματα περιπλέκονται όταν ερωτεύεται την Εμιλί, μια υπάλληλο του ταχυδρομείου.
Λίγα λόγια και για την ομάδα μας: Σε μια εποχή που η ακρίβεια καταπιέζει όλες τις πτυχές της ζωής μας, η επαφή με την τέχνη του κινηματογράφου αποτελεί πλέον ένα ακριβό χόμπι. Κόντρα σε λογικές κέρδους προτάσσουμε μια συλλογική εμπειρία θέασης χωρίς αντίτιμο. Κάθε Πέμπτη ο Μπερντές μετουσιώνεται σε ένα σινεμά από εμάς για εμάς. Με το πέρας της προβολής καθόμαστε και κουβεντιάζουμε, διότι όταν μοιραζόμαστε τα συναισθήματα και τις σκέψεις μας για μια ταινία δεν την ξεχνάμε ποτέ! Προσκαλούμε όσα μοιράζονται την ίδια αγάπη για την έβδομη τέχνη να συμμετέχουν ενεργά στην πραγματοποίηση των αυτοοργανωμένων προβολών, και να στηρίζουν τον χώρο με την παρουσία τους.
Η ταινία ξεκινάει στις 21:15.
Μετά από κάθε προβολή ακολουθεί συζήτηση.
Πρόσβαση 220/221 (6η Ιλισίων)
Στον χώρο λειτουργεί κινηματικό βιβλιοπωλείο και δανειστική βιβλιοθήκη.
Σας περιμένουμε κάθε Πέμπτη στις 21:00.

11ο Aphrodite Cup στο Φάληρο
2026-03-20 08:00 - 23:00 | Ολυμπιακό Κλειστό Γυμναστήριο του Φαλήρου Tae Kwon Do, Μωραϊτίνη, Φάληρο, Αττική, 17561, Greece
Το Aphrodite Cup φέρνει στην Αθηναϊκή Ριβιέρα 480 αθλήτριες και μέλη αποστολών από όλο τον πλανήτη
Η διοργάνωση που από το 2015 αναδεικνύει τον γυναικείο αθλητισμό, προσελκύει στην Ελλάδα εκατοντάδες αθλήτριες της ρυθμικής γυμναστικής από όλο τον πλανήτη και διαφημίζει το Παλαιό Φάληρο χάρη στον περιβαλλοντικό, τουριστικό και κοινωνικό χαρακτήρα της, βρίσκεται προ των πυλών: Από τις 20 μέχρι τις 22 Μαρτίου, το 11ο Διεθνές Τουρνουά Aphrodite Cup θα μετατρέψει το Ολυμπιακό Κλειστό Γυμναστήριο του Φαλήρου σε επίκεντρο της παγκόσμιας ρυθμικής γυμναστικής, προβάλλοντας με ιδανικό τρόπο την περιοχή της Αθηναϊκής Ριβιέρας.
Η είσοδος θα είναι ελεύθερη για τους φιλάθλους, οι οποίοι θα μπορέσουν φέτος να θαυμάσουν αθλήτριες από 38 χώρες, αριθμό που αποτελεί ρεκόρ στην ιστορία του θεσμού.
Στους αγώνες θα παρευρεθούν συνολικά 480 μέλη αποστολών από πέντε ηπείρους -300 αθλήτριες και 180 προπονήτριες και συνοδοί- που θα πρωταγωνιστήσουν σε ένα αθλητικό γεγονός υψηλού επιπέδου και ταυτόχρονα θα τονώσουν σημαντικά την τοπική οικονομία μέσα από την παρουσία τους.
Ο Δήμαρχος Παλαιού Φαλήρου Γιάννης Φωστηρόπουλος, ο οποίος από τη γέννηση του θεσμού μέχρι σήμερα είχε καθοριστική συμβολή στην καθιέρωση και στη γιγάντωση του Aphrodite Cup, δήλωσε ενόψει της προσεχούς διοργάνωσης: «Στον Δήμο Παλαιού Φαλήρου η Ρυθμική Γυμναστική δεν είναι απλώς ένα άθλημα αλλά ένας θεσμός, μια ζωντανή παράδοση που ενσωματώνεται στην καρδιά της πόλης μας. Ακόμα μία χρονιά φιλοξενούμε με υπερηφάνεια το Διεθνές Τουρνουά Aphrodite Cup που πλέον αποτελεί σημείο αναφοράς για την αριστεία και το πάθος στον αθλητισμό. Η στήριξή μου στην συγκεκριμένη διοργάνωση είναι απόλυτη και αδιαπραγμάτευτη εδώ και χρόνια, γιατί πιστεύω ακράδαντα ότι το Παλαιό Φάληρο είναι πλέον το σπίτι της Ρυθμικής Γυμναστικής, καθώς το Aphrodite Cup φέρνει κορυφαίες αθλήτριες στην πόλη μας και υπηρετεί αξίες που ενισχύουν το αθλητικό πνεύμα. Όλη η πορεία από το πρώτο βήμα μέχρι και σήμερα είναι αποτέλεσμα του συγκερασμού σκληρής δουλειάς και αδιάκοπου ενθουσιασμού των ανθρώπων που στηρίζουν τη διοργάνωση και όλων όσων είμαστε αφοσιωμένοι στην επιτυχία της. Σε όλες τις συμμετέχουσες αθλήτριες εύχομαι καλή επιτυχία και να απολαύσουν τις στιγμές που θα ζήσουν στην πόλη μας».
Το Aphrodite Cup διοργανώνεται από τον Γυμναστικό Όμιλο Παλαιού Φαλήρου «Η Αρμονία», με συνδιοργανωτές φορείς την Ελληνική Γυμναστική Ομοσπονδία και τον Δήμο Παλαιού Φαλήρου, με Θεσμικό Υποστηρικτή το Υπουργείο Παιδείας, Θρησκευμάτων και Αθλητισμού και υπό την αιγίδα της Γενικής Γραμματείας Ισότητας & Ανθρωπίνων Δικαιωμάτων και της Περιφέρειας Αττικής. Χορηγοί Επικοινωνίας είναι η ΕΡΤ και η ΕΡΑ ΣΠΟΡ.
Στο πλαίσιο της διοργάνωσης, την Κυριακή 22 Μαρτίου θα υλοποιηθεί το εργαστήρι Αθλητικής Παιδείας και Αξιών «Δημήτριος Βικέλας» της Οργανωτικής Επιτροπής του Υπουργείου Παιδείας, Θρησκευμάτων και Αθλητισμού και θα δοθεί μετάλλιο συμμετοχής σε όλους.
Το Aphrodite Cup είναι ενταγμένο στο επίσημο αγωνιστικό ημερολόγιο της Παγκόσμιας Ομοσπονδίας Γυμναστικής (World Gymnastics), έχει την υποστήριξη της περιβαλλοντικής οργάνωσης «Ινστιτούτο Ομάδα για τον Κόσμο – Περιβαλλοντική Συμμαχία 2004+» και προωθεί τους Στόχους Βιώσιμης Ανάπτυξης των Ηνωμένων Εθνών.
Το αναλυτικό πρόγραμμα και περισσότερες πληροφορίες υπάρχουν στον επίσημο δικτυακό τόπο της διοργάνωσης: https://aphroditecup.com/el/.

Έκθεση του ζωγράφου Άγγελου Ραζή στο Ηράκλειο Αττικής
2026-03-20 18:00 - 21:00 | Πάρκο ΟΤ216 Ηράκλειο, Πευκών 55, Ηράκλειο, Αττική, 14122, Greece
Αναδρομική έκθεση του ζωγράφου Άγγελου Ραζή με ελεύθερη είσοδο – 20 με 31 Μαρτίου στο ΟΤ216
Την αναδρομική έκθεση του γνωστού ζωγράφου Άγγελου Ραζή παρουσιάζει στο κοινό ο Δήμος Ηρακλείου Αττικής. Από τις 20 έως τις 31 Μαρτίου στον καινούργιο δημοτικό πολυχώρο «ΟΤ216» (Παλαιολόγου και Ελ. Βενιζέλου, Ηράκλειο Αττικής) ο Άγγελος Ραζής εκθέτει επιλεγμένα έργα της μακράς του καλλιτεχνικής πορείας, υπό την διεύθυνση παραγωγής και την επιμέλεια του ιστορικού τέχνης, Κωνσταντίνου Σπυρόπουλου.
Η έκθεση είναι ανοικτή με ελεύθερη είσοδο για το κοινό με το εξής πρόγραμμα:
Δευτέρα με Παρασκευή 10.00 με 12.00 το πρωί και 18.00 με 21.00 το απόγευμα
Σάββατο 17.00 με 21.00 το απόγευμα
Κυριακή 10.00 με 13.00 το πρωί
Τα επίσημα εγκαίνια της Έκθεσης θα γίνουν την Παρασκευή 20 Μαρτίου στις 18.30.
Ο Άγγελος Ραζής γεννήθηκε στη Θεσσαλονίκη το 1943. Από το 1968 έως το 1973 σπούδασε ζωγραφική και χαρακτική στην Ανωτάτη Σχολή Καλών Τεχνών με δασκάλους τους Νίκο Νικολάου και Κώστα Γραμματόπουλο. Την περίοδο του 1973 μέχρι και το 1980 έζησε στη Μήθυμνα της Λέσβου όπου ασχολήθηκε με την αγιογραφία και έπειτα στη μεσαιωνική πόλη Troyes της Γαλλίας όπου μελέτησε τη δυτική τέχνη. Με αφορμή τις εκθέσεις του ταξίδεψε στη Γερμανία, στην Κύπρο, στο Βέλγιο, στη Γαλλία και σε άλλες χώρες του κόσμου. Έργα του βρίσκονται σε ιδιωτικές και δημόσιες συλλογές στην Ελλάδα και στο εξωτερικό.
«Υποδεχόμαστε με χαρά την έκθεση αυτού του μοναδικού Έλληνα καλλιτέχνη και σας περιμένουμε να ταξιδέψουμε μαζί μέσα στους πίνακες και τα χρώματα. Ο Δήμος Ηρακλείου Αττικής είναι πάντα αρωγός στον Πολιτισμό, προωθώντας τις Τέχνες στην τοπική μας κοινωνία», το μήνυμα του δημάρχου Ηρακλείου Αττικής, Νίκου Μπάμπαλου.

Έκθεση Blackbirds chirping στο Μαρούσι
2026-03-20 19:00 - 20:00 | Πολυχώρος Πολιτισμού Άρτεμις Μαρούσι, Βασ. Όλγας 14 & Σουρή, Μαρούσι, Αττική
Ο Δήμαρχος Αμαρουσίου Θεόδωρος Αμπατζόγλου και η Αντιδήμαρχος Πολιτισμού Ειρήνη-Μαρία Χαλιώτη, σας προσκαλούν στα εγκαίνια της Ατομικής Έκθεσης Φωτογραφίας της Φλώρας Ζαφειράκη με τίτλο «Blackbirds chirping». Kατά τη διάρκεια της έκθεσης θα παρουσιαστεί και το φωτογραφικό λεύκωμα της φωτογράφου με τίτλο “Blackbirds chirping”.
«Η φωτογραφική σειρά “Blackbirds chirping”, της Φλώρας Ζαφειράκη συγκροτείται ως μια μακρόχρονη παρατήρηση ενός περιαστικού τοπίου σε διαρκή μετάβαση. Ανάμεσα στη φύση και την πόλη, στα ρέματα και την ανοικοδόμηση, η περιοχή αναδύεται ως χώρος όπου η καθημερινότητα διαμορφώνεται μέσα από αντιφάσεις, επικαλύψεις και εύθραυστες ισορροπίες.
Η Φλώρα στρέφει το βλέμμα της στα υπολείμματα μιας παλαιότερης παραγωγικής οικονομίας, μαρμαροτεχνία, αγγειοπλαστική, αγροτικές καλλιέργειες, όχι ως εξιδανικευμένα κατάλοιπα ενός χαμένου παρελθόντος, αλλά ως υλικά ίχνη που επιμένουν μέσα σε έναν αστικό ιστό που τα καθιστά ολοένα πιο δυσανάγνωστα. Αυτά τα ίχνη λειτουργούν ως μαρτυρίες ενός τρόπου σχέσης με τον χώρο που εκτοπίζεται σταδιακά, χωρίς να εξαφανίζεται πλήρως.
Η φωτογραφική της προσέγγιση αποφεύγει τόσο τη νοσταλγική αναπαράσταση του παρελθόντος όσο και μια καταγγελτική ανάγνωση της αστικοποίησης. Αντίθετα, καταγράφει την ενδιάμεση κατάσταση: τη συνύπαρξη παλαιών και νέων κατοίκων, φυσικών και δομημένων στοιχείων, μνήμης και μετασχηματισμού.
Οι εικόνες εστιάζουν στα ίχνη της ανθρώπινης δραστηριότητας και στις διακριτικές μεταβολές του τοπίου, παλιές υποδομές, απομεινάρια κεραμικής παραγωγής, νέες κατοικίες, φυσικά στοιχεία που επιμένουν. Η φωτογραφία λειτουργεί ως μέσο παρατήρησης μιας κατάστασης που παραμένει ανοιχτή, χωρίς να έχει ακόμη παγιωθεί.
Τα κοτσύφια, ενταγμένα στο περιαστικό περιβάλλον, δεν λειτουργούν ως απλή μεταφορά αλλά ως ένδειξη μιας συνθήκης διαρκούς βιολογικής και κοινωνικής προσαρμογής. Συνυπάρχουν με την ανθρώπινη δραστηριότητα, κατοικώντας έναν χώρο που μετασχηματίζεται χωρίς να τους ανήκει πλήρως. Το κελάηδισμά τους, άλλοτε επίμονο και άλλοτε σχεδόν ανεπαίσθητο, συνοδεύει μια αφήγηση για την κατοίκηση ως διαδικασία διαρκούς διαπραγμάτευσης, όπου φύση και πόλη συνυπάρχουν σε εύθραυστη ισορροπία. Όπως και οι άνθρωποι της περιοχής, κινούνται σε ένα τοπίο που αλλάζει ταχύτερα απ’ όσο μπορεί να αφομοιωθεί, σε συνεχή εγρήγορση απέναντι στην απώλεια, τη μετάβαση και την αναδιανομή του χώρου.» Δρ. Νίνα Κασσιανού
Σύντομο Βιογραφικό Η Φλώρα Ζαφειράκη γεννήθηκε στη Θεσσαλονίκη. Σπούδασε Χημεία στην Ελλάδα και τη Γερμανία και εργάστηκε ως Χημικός. Από το 2014 ασχολείται δημιουργικά με τη φωτογραφία. Μέσα από την επαγγελματική της δράση γύρω από το περιβάλλον διαμόρφωσε μία φωτογραφική γραφή που αφουγκράζεται τη σχέση, την ένταση και την αρμονία, ανάμεσα στον άνθρωπο και τη φύση.
Έχει παρακολουθήσει μία σειρά εργαστηρίων σε δημιουργικές πρακτικές στη φωτογραφία. Σε αυτά συμπεριλαμβάνονται τα μαθήματα φωτογραφίας στο Πολιτιστικό Κέντρο του Δήμου Αμαρουσίου, στην Ανώτατη Σχολή Καλών Τεχνών Αθήνας και το Ελληνικό Κέντρο Φωτογραφίας Αθήνας.
Έχει συμμετάσχει σε ομαδικές εκθέσεις, όπως: Encontros da Imagem Festival/Πορτογαλία 2025, Photopolis Festival 2024, Photometria Festival 2019, ΑΣΚΤ 2018 και σε διεθνείς Πλατφόρμες Τέχνης όπως Platforms Project 2020-2024, Back to Athens9 2022.
Δείγματα της δουλειάς της έχουν δημοσιευτεί σε περιοδικά τέχνης, φωτογραφικά βιβλία και έχουν φιλοξενηθεί σε ιστοσελίδες.
Εγκαίνια έκθεσης: Παρασκευή, 20.03.2026 και ώρα 7.00 μ.μ.
Διάρκεια έκθεσης: 20-31.03.2026
Ώρες λειτουργίας
Καθημερινές: 10.00-14.00 & 17.00-20.00
Σάββατο:10.00-14.00
Πολυχώρος Πολιτισμού «Άρτεμις»
Διεύθυνση: Βασιλίσσης Όλγας 14 & Σουρή, Μαρούσι
Υπό την αιγίδα του Δήμου Αμαρουσίου

Το Λιβάδι που Δακρύζει στη Νέα Ιωνία
2026-03-20 19:00 - 21:00 | Κινηματογράφος Αστέρας Νέα Ιωνία, Ασκληπιού 4, Νέα Ιωνία, Αθήνα, 14231, Greece
Αγαπητοί φίλοι, η Κινηματογραφική Λέσχη Ν. Ιωνίας «ΜΠΛΟΚΟ» εξασφάλισε, για πρώτη φορά, δικαιώματα προβολής ταινίας του κορυφαίου Έλληνα σκηνοθέτη Θόδωρου Αγγελόπουλου! Θα προβάλουμε την ταινία-έπος «Το Λιβάδι που Δακρύζει», την οποία δεσμευόμαστε ότι θα την επαναλάβουμε όσες φορές χρειαστεί ώστε κανείς να μην μείνει χωρίς να την παρακολουθήσει!
Το Λιβάδι που Δακρύζει (2004)
Παρασκευή 20 Μαρτίου Ώρα 7.00 μ.μ.
Δημοτικός Κινηματογράφος Ν. Ιωνίας «ΑΣΤΕΡΑΣ» (Ασκληπιού 4)
Σκηνοθεσία: Θόδωρος Αγγελόπουλος
Υπόθεση: Το «Λιβάδι που δακρύζει» αρχίζει με την άφιξη των ξεριζωμένων αστών της ελληνικής παροικίας, από την Οδησσό το 1919, που από σχετικά εύπορη ζωή καταλήγουν πρόσφυγες, για να εγκατασταθούν στη γη που τους υποσχέθηκαν.
Εδώ ξεκινάει η ιστορία αγάπης ανάμεσα στον Αλέξη και την Ελένη. Δυο μικρά παιδιά που μεγαλώνουν στην όχθη του ποταμού. Μια αγάπη που προσκρούει αρχικά στη θέληση του πατέρα του μικρού που βλέπει στην Ελένη μια μέλλουσα σύζυγο, ενώ στη συνέχεια θα χρειαστεί να ξεπεράσει τα εμπόδια που θα παρεμβάλλονται από τα ιστορικά γεγονότα και τις οικονομικοκοινωνικές διαστάσεις που σημαδεύουν τη ζωή τους. Οι δυο περιοδεύουν την Ελλάδα, προσπαθώντας ενάντια στη «μοίρα», αφού έφυγαν καταραμένοι από το χωριό να κάνουν τούτη την αγάπη να ζήσει πάνω από τα γεγονότα.
Η μοίρα όμως είναι αναπόφευκτη. Ο Αλέξης θα φύγει μετανάστης στην Αμερική, τη «γη της Επαγγελίας». Η Ελένη πίσω συλλαμβάνεται για απόκρυψη αντικαθεστωτικού. Πάλι όμως η ιστορία παρεμβάλλεται. Ο πόλεμος, η Κατοχή και ο Εμφύλιος. Ο Αλέξης πεθαίνει στην Οκινάουα όπου πολέμησε με τον αμερικανικό στρατό. Η Ελένη, ακολουθώντας τη «μοίρα» των ηρώων του Θηβαϊκού Κύκλου θα θάψει τα αλληλοσκοτωμένα παιδιά της και σε μια στιγμή πληρωμής του τιμήματος της θέλησης να ακολουθήσει την καρδιά της εγκαταλείπει τη χώρα. Περνάει τα σύνορα και χάνεται με ένα πλήθος άλλων ανθρώπων στο πουθενά και στο κρύο του βορρά και του σοσιαλιστικού ονείρου.
Αυτοί οι δυο άνθρωποι, ο Αλέξης και η Ελένη, ακολουθώντας τις περιπέτειες (κάποιοι το λένε «μοίρα») του Ελληνισμού χάνονται και ξαναβρίσκονται, ανάλογα με τον «ρουν» της ιστορίας και τις «συνθήκες». Που όμως είναι πάντα παρόντες στα μεγάλα εθνικά και διεθνή ιστορικά γεγονότα.
Το «Λιβάδι που δακρύζει» είναι το πρώτο μέρος μιας τριλογίας και, όπως έχει πει ο Θόδωρος Αγγελόπουλος, «ένας ποιητικός απολογισμός του αιώνα που έφυγε και μια οραματική σχέση με τον αιώνα που διανύουμε μέσα από έναν έρωτα που προκαλεί το χρόνο».
Στην ταινία θ’ αναγνωρίσει κανείς σημάδια από τον «Οιδίποδα Τύραννο», τους «Επτά επί Θήβας» και την «Αντιγόνη». Με δομή αρχαίας τραγωδίας φτιάχνει τη δωδέκατη κατά σειρά μεγάλου μήκους ταινία του. Αψεγάδιαστη τόσο από άποψη αισθητικής όσο και από τεχνικής πλευράς και μια από τις ακριβότερες παραγωγές του ελληνικού κινηματογράφου, αγγίζοντας τα όρια του άψογου. Μερικά από τα πλάνα δικαιώνουν την άποψη πως ο κινηματογράφος είναι Τέχνη που κλείνει στο εσωτερικό της το σύνολο των τεχνών (αρχιτεκτονική, ζωγραφική, ποίηση, χρώματα, σκιές, φως, μουσικές, ψίθυροι).
Την ταινία κοσμούν με τις ερμηνείες τους μεγάλοι ηθοποιοί όπως η Αλεξάνδρα Αϊδίνη, ο Νίκος Πουρσανίδης, ο Γιώργος Αρμένης, ο Βασίλης Κολοβός, η Εύα Κοταμανίδου, η Τούλα Σταθοπούλου, ο Μιχάλης Γιαννάτος, η Θάλεια Αργυρίου, ο Γρηγόρης Ευαγγελάτος.
Το «Λιβάδι» έχει τιμηθεί με δεκάδες βραβεία και υποψηφιότητες σε πολλές κατηγορίες, σε φεστινβάλ κινηματογράφου ανάμεσα στα οποία ξεχωρίζει αυτό της διεθνούς επιτροπής κριτικών FIPRESCI της Ευρωπαϊκής Ακαδημίας όπως και η επίσημη συμμετοχή στο Φεστιβάλ Κινηματογράφου Βερολίνου.
Τελικά οι ταινίες του Αγγελόπουλου, ο καλός κινηματογράφος, η τέχνη, είναι στοιχεία διαχρονικά!
Μια πραγματικά σπουδαία προβολή που δεν πρέπει να χάσει κανείς!
Η είσοδος είναι ελεύθερη.
Σας περιμένουμε όλους!

The Last Days of Disco στην Ελληνοαμερικανική Ένωση
2026-03-20 19:00 - 21:00 | Ελληνοαμερικάνικη Ένωση HAU, Μασσαλίας 22, Αθήνα, Αττική, 10680, Greece
Ο Whit Stillman στην Ελληνοαμερικανική Ένωση
Η Ελληνοαμερικανική Ένωση στο πλαίσιο του KINO Athens International Independent Film Festival, υποδέχεται τον καταξιωμένο Αμερικανό σκηνοθέτη σε δύο ξεχωριστές εκδηλώσεις αφιερωμένες στο έργο και την εμπειρία του στον ανεξάρτητο κινηματογράφο. Στο πλαίσιο του προγράμματος Independent Heroes, πραγματοποιείται ειδική εστίαση στον δημιουργό, τιμώντας τα αιχμηρά, διαλογικά του πορτρέτα κοινωνικών τελετουργιών, τον ρομαντικό ιδεαλισμό και την ιδιαίτερη, διαχρονική κωμωδία τρόπων που χαρακτηρίζει το έργο του και έχει αφήσει ισχυρό αποτύπωμα στον σύγχρονο ανεξάρτητο κινηματογράφο. Ο Whit Stillman αναμένεται στην Αθήνα για να παρουσιάσει ο ίδιος τον κινηματογράφο του στο αθηναϊκό κοινό και να μοιραστεί την εμπειρία του μέσα από ένα masterclass αφιερωμένο στη δημιουργία ανεξάρτητων ταινιών.
The Last Days of Disco
Παρασκευή 20 Μαρτίου | 19:00
Η ταινία που κυκλοφόρησε το 1998, αποτελεί ένα κομψό και ευφυές πορτρέτο νεαρών επαγγελματιών που αναζητούν τον έρωτα, την επαγγελματική φιλοδοξία και την ταυτότητά τους στα τελευταία χρόνια της εποχής της ντίσκο, στις αρχές της δεκαετίας του 1980 στη Νέα Υόρκη. Με το αιχμηρό της χιούμορ, τους αξέχαστους χαρακτήρες και τη διεισδυτική κοινωνική της ματιά, η ταινία έχει εξελιχθεί σε cult κλασικό έργο και αποτελεί ένα από τα πιο χαρακτηριστικά δείγματα του αμερικανικού ανεξάρτητου κινηματογράφου της δεκαετίας του 1990.
Οργάνωση: Ελληνοαμερικανική Ένωση | KINO Athens International Independent Film Festival
Πρόγραμμα
Προβολή: Παρασκευή 20 Μαρτίου, 19:00
Masterclass: Σάββατο 21 Μαρτίου, 12:00
Είσοδος ελεύθερη. Θα τηρηθεί σειρά προτεραιότητας.
Θέατρο Ελληνοαμερικανικής Ένωσης Μασσαλίας 22, Αθήνα

Δεσμώτες στην Πετρούπολη
2026-03-20 20:00 - 22:00 | Κινηματοθέατρο Πετρούπολις – Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττική, 13231, Greece
Δεσμώτες
Δανία / Σουηδία / Γαλλία (2024) | Διάρκεια: 100’ | Σκηνοθεσία: Γκούσταβ Μέλερ | Σενάριο: Γκούσταβ Μέλερ, Εμίλ Νίγκααρντ Αλμπερτσεν | Πρωταγωνιστούν: Σίντσε Μπαμπέτ Κνούτσεν, Σεμπάστιαν Μπουλ, Νταρ Σαλίμ, Μαρίνα Μπούρας, Ολαφ Γιοχάνεσεν | Φωτογραφία: Γιάσπερ Σπάνινγκ | Μουσική: Jon Ekstrand
Μια υποδειγματική σωφρονιστική υπάλληλος στηρίζει την πίστη της στον ηθικό της κώδικα μέχρι τη στιγμή που ένας κρατούμενος μεταφέρεται στη φυλακή όπου εργάζεται και αποδεικνύεται πως είναι ο δολοφόνος του γιου της. Η αρχική της απόγνωση μετατρέπεται σε μια εσωτερική σύγκρουση ανάμεσα στο καθήκον και την εκδίκηση, σε ένα ατμοσφαιρικό ψυχογράφημα που διατρέχει τα όρια του θεατού απέναντι στη βία, την τιμωρία και τη συμπόνια.
Ένα ψυχολογικό θρίλερ που σκηνοθέτησε ο Γκούσταβ Μέλερ, γνωστός από την προηγούμενη επιτυχία του Ο Ένοχος. Συνδυάζει εντονότατη ψυχολογική ένταση με μια “κλειστοφοβική” αίσθηση χώρου και χαρακτήρων, αναδεικνύοντας τα όρια ανάμεσα στη συμπόνια και την τιμωρία μέσα στο περιβάλλον ενός σωφρονιστικού συστήματος. Μέσα από την ιστορία της Εύας, η ταινία τίθεται σε διάλογο με ζητήματα ηθικής ευθύνης, συμπόνιας και εκδίκησης — προσφέροντας μια δυνατή, κινηματογραφικά καθαρή εμπειρία που συνδυάζει ψυχολογικό βάθος με κοινωνικό προβληματισμό.
Φεστιβάλ & Διακρίσεις
74ο Διεθνές Φεστιβάλ Κινηματογράφου του Βερολίνου (Berlinale 2024): Επίσημη συμμετοχή στο Διαγωνιστικό Τμήμα, διεκδικώντας Χρυσό Άρκτο.
48ο Hong Kong International Film Festival: Επιλογή στο τμήμα Firebird Awards Young Cinema Competition.
Reims Polar Festival: Προβολή σε διεθνές φεστιβάλ με ειδική αναφορά στο είδος.
Είσοδος Ελεύθερη
Κινηματοθέατρο “Πετρούπολις” (Πνευματικό Κέντρο Πετρούπολης)
(Μπουμπουλίνας 59 & Αθ. Διάκου)

Προβολή Kill Your Idols
2026-03-20 20:00 - 22:00 | stuΔio Λ.Αλεξάνδρας, Λ. Αλεξάνδρας 194Α, Αθήνα, Αττική, 11521, Greece
Την παρασκευή 20 Μαρτίου προβάλουμε την ταινια Kill Your Idols στο υπόγειο του Stu2io. Θα ακολουθήσει συζήτηση & μπαρ.
Η είσοδος όπως πάντα είναι ελεύθερη και το μπαρ λειτουργεί με ελεύθερη συνεισφορά.
Τα έσοδα θα διατεθούν για την οικονομική ενίσχυση της ομάδας(λειτουργικά έξοδα χώρου – εξοπλισμού).
Παραβιαστικές, εξουσιαστικές, σεξιστικές, ομοφοβικές, τρανσφοβικές και ρατσιστκές συμπεριφορές δεν θα είναι ανεκτές.
Αυτοοργανωμένη Μουσική Ομάδα StuΔio
